
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Металообработка, производство на метални конструкции с оператор „Триада инженеринг“ ООД, гр. Монтана, ул. „Пейо Яворов“, № 1, Бизнес център „Огоста“
Дата на извършване на проверката: 17.10.2018 г.
Място на извършване на проверката: „Триада инженеринг“ ООД, гр. Монтана, ул. „Индустриална“, № 38А
Проверени компоненти и фактори на околната среда:

· Отпадъци

· Почви
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) и подзаконовите му нормативни актове; 
· Закон за почвите (ЗП).
Извършени дейности:
За датата на проверката, операторът е уведомен с писмо на РИОСВ – Монтана с изх.      № 2921/16.10.2018 г. и е приложена Заповед № РД-297/16.10.2018 г. на директора на РИОСВ – Монтана за извършване на комплексна проверка на място на обект: Металобработка с оператор „Триада инженеринг“ ООД, гр. Монтана.
На 17.10.2018 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-297/16.10.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-76/17.10.2018 г.
Проверени са:
· Производствени цехове;
· Източници на отпадъци;
· Документи и данни, свързани със законовите и подзаконови нормативни актове по околна среда.
Констативна част:
Фирмата е с основен предмет на дейност проектиране, производство и монтаж на метални конструкции. Производствената база вклюва: участъци плазмено рязане, цех разкройка и заваръчен, цех стругаро – фрезистки и участък боядисване.
1. Фактор „Отпадъци“
На обекта се извършва само дейност по предварително съхраняване  на мястото на образуване на отпадъци, генерирани при производството на метални конструкции. За отпадъците е извършена класификация по реда на Наредба № 2/2014 г., издадено становище на РИОСВ – Монтана. Генерират се производствени (изрезки от черни метали) и опасни отпадъци (метални опаковки, замърсени с опасни вещества). Същите се съхраняват разделно по видове, на мястото на образуване, като местата за съхраняване са обозначени с кода на съхранявания отпадък. Представени са договори за предаване на метални отпадъци за последващо третиране.
За обекта се води заверена отчетна книга за отпадъци Приложение №3 -  1 брой от отменената Наредба №9/2004 г. Формата на отчетната книга не отговаря на изискванията на Наредба №1/2014 г. за реда и образците, по които се предоставя информация за дейностите по отпадъците, както и реда за водене на публични регистри. Дадено е едно предписание за за завеждане на нова отчетна книга, съгласно изискванията на Наредба №1/2014 г.
2. Компонент „Почви”
Използваната от дружеството площ – дворно място и производствени халета е с трайна настилка и не предполага възможности за замърсяване на почвите. Производствената площадка е оградена с трайна ограда. В дворното място няма открити проводи, евентуален източник на емисии. Не са складирани материали, при разпиляването на които е възможно замърсяването на почвите в съседни имоти.

Заключение: 
Дадено е предписание във връзка с привеждането на обекта в съответствие с изискванията на Закона за управление на отпадъците (ЗУО) и подзаконовите му нормативни актове.

Приоритети за последваща контролна дейност:

· Контрол за изпълнение на даденото предписание.
· Законосъобразно управление на отпадъците.

